
S  y  n  o  ii  I  m  a. 


v^hlorosis  a  x*°P°s  pallide  viridis,  varia  sub  denomi¬ 
natione  olim  occurrebat  uti :  morbus  virgineus ,  pallidus, 
albus  ;  febris  alba  et  virginum  obstructiones  Mercati ;  mor¬ 
bus  virgineus  et  febris  alba  R  o  d  e  r  i  c  i ;  febris  amatoria 
Langii;  icterus  albus  Ettmiilleri,  Cachexia  Pla- 
teri  de  discoloratione ;  cachexia  virginea*  Germ.  Bleich- 
sucht,  Jungfernkrankheit ;  das  weisseFieber  der  Frauen- 
zimmer,  die  weisse  Gelbsucht,  Jungferfieber ,  Liebes- 
fieber ;  die  Missfarbe  ,  Liebesfarbe.  Gall.  chlorose,  pa¬ 
les  couleurs;  la  pale  maladie.  Ital.  pallido  colore*  Angh 
Green  sikness. 

Definitio. 

Chlorosis  et  cachexiae  species  sexui  sequiori  propria 
et  quidem  tam  puellas ,  circa  aut  adhuc  ante  pubertatis 
tempus,  quam  nuptas  juniores  viduas  infestans,  quae  co¬ 
lore  pallido  fere  lacteo,  vel  flavicante,  vel  ex  flavo  vi¬ 
rente,  macie  sine  vel  cum  leucophlegmatia,  debilitate  uni¬ 
versali  ,  imprimis  musculorum  eminente ,  palpitationibus 
cordis,  catameniorum  citra  graviditatem  defectu,  vel  et 
nimia  parcitate,  ac  vices  agente  blenorrhoea,  et  saepe 
rerum  non  esculentarum  desiderio  insignitur. 

\  1  i  s  %  \  , 

Morbi  antiquitas. 

Veteres  hunc  morbum  noverunt  Hippocrates 
A  e  t  i  u  s  aliique  ;  verum  chlorosim  non  habuerunt  pro 
morbo  quodam  principali  et  primario,  sed  pro  alius  cu- 

jusdam  morbi  symptomate,  pro  effectu  quippe  menstruo¬ 
rum  anomalorum.  Accuratius  legitur  seculo  XVI*  a  J* 
Langio  descriptus* 

S  ymiitoiuat  a» 

Incipit  morbus  cum  delassatione ,  cita  defatigatione 
sub  laboribus  etiam  facilioribus,  cum  sensu  gravedinis  per 
totum  corpus,  praecipue  in  extremitatibus  inferioribus, 
anorexia,  mensium  anomalia,  palpitatione  cordis  sub  sca¬ 
larum  ascensu,  oscitatione,  solitudinis  amore,  tristitia, 
sensibilitate,  et  consuetim  stimuli  sexualis  absentia  et  ob¬ 
lectationum  fastidio* 

Color  cutis  tenerae  pallidus  est,  huic  morbo  proprius, 
partim  a  defectu  cruoris  in  vasis  systematis  cutanei  ,  par- 
tim  ab  accumulatione  muci  flavi  in  recte  Malpighii  de¬ 
rivandus,  alias  albus  observatur,  albo  flavus,  albo  viri¬ 
dis,  luridus,  imo  vere  cadaverosus*  Sed  non  solum  cu¬ 
tis  crassior  hanc  refert  coloris  mutationem  ,  sed  etiam  la¬ 
bia,  gingivae  et  lingua  palorem  refFerunt;  albuginea  bulbi 
sordida  quasi  adparet,  et  oculi  uti  in  decrepitis  esse  solent, 
absque  omni  vigore  observantur ,  (icterus  albus)*  Ob  ac¬ 
cumulationem  seri,  aut  lymphae  flavo  albae  intextu  cel¬ 
luloso  et  in  recte  Malpighii,  corpus  quasi  inflatum  et 
tumidum  adparet,  et  non  deficiunt  exempla  oedematum 
palpebrarum,  buccarum  et  pedum.  Calor  cutis  normali 
inferior  est,  cutis  mollis,  nunc  transpirans,  nunc  viscida, 
nunc  sicca  invenitur,  pulsus  alias  retardatur,  ita  ui  non 
ultra  60  —  80  ictus  excedat,  alias  vero  usque  ad  130  — 140 
ictuum  numerum  intra  minutum  accelleretur ,  semper 
vero  parvus  ,  debilis  et  facile  comprimendus  ;  febricula 
cum  lassitudine  artuum  saepe  observatur,  est  que  acciden¬ 
talis  et  dependet  ab  erethismo,  praesertim  vero  a  syste¬ 
matis  circulatorii  irritabilitate  ,  motu  et  animi  pathemati- 
bus  saepe  augetur.  Palpitatio  cordis  essentiale  sistit  chlo- 
roseos  symptoma,  ab  initio  usque  ad  finem  perdurans, 

quod  morbo  provectiore  ad  eum  ascendit  gradum ,  ut 
non  solum  sub  defatigatione  majori ,  v,  g,  sub  ascensu 
scalarum  etc, ,  sedet  sub  minimo  corporis  et  animi  motu, 
imo  sub  quiete,  non  solum  ab  aegra  sed  et  ab  adstanti- 
bus  oculis  percipiatur.  Observatur  in  nonnullis  nisus  or¬ 
ganismi  viis  consuetis  sanguinem  evacuandi,  sic  vasis  hae- 
morrhoidalibus ,  vomitu  cruento  emittitur  sanguinis,  qui 
quacunque  via  in  lucem  prodiens  praevalentem  seri  et 
imminutam  cruoris  refert  quantitatem.  Respiratio  est  ci¬ 
tata  et  aegra  per  omnem  causam  uti  sunt :  conamen  in 
lecto  sese  erigendi  aut  reponendi,  animi  nimii  motus,  cor¬ 
poris  exercitationes  etc. ,  sanguinis  per  pulmones  transi¬ 
tum  acceleratum  valde  molestantem  imo  lipothymiam  pa¬ 
titur,  Apetitus  nunc  imminutus,  nunc  adauctus,  nunc 
in  res  minus  convenientes  ,  imo  nauseosas  non  digestibi¬ 
les  dirigitur,  sic  appetunt  nicem ,  glaciem,  cretam,  gyp¬ 
sum,  terram,  sabulum,  carbones,  ceram,  cineres,  fruc¬ 
tus  immaturos  ,  plantas  crudas ,  araneas  ,  scarabeos  etc. 
Lingua  muco  albo  obtecta  ,  sapor  fatuus,  acidus,  amarus, 
ructus  acidi,  soda,  pyrosis,  nausea,  vomituritiones  et  ipse 
vomitus ,  qui  praecipue  sub  acido  primarum  viarum,  sta¬ 
tu  pituitoso,  helminthiasi  et  cardialgia  obtinet.  Ad  ven¬ 
triculum  oppressio,  abdomen  inflatum,  tumidum,  in 
singulis  plagis  aut  ubique  resonans ;  aegra  borborigmis  , 
doloribus  colicis  et  flatulentia  molestatur.  Alvus  hinc  in¬ 
de  obstipa ,  aut  tarda  cum  faecibus  mucosis ,  aquosis , 
nonnynquam  justo  largior,  aegram  valde  exhauriens ;  nec 
desunt  casus  ubi  simul  cum  faecibus  vermes  secedunt.  — 
Urina,  quae  nunc  majori  nunc  minori  copia  excernitur, 
modo  pallida  cum  muco  largo ,  brevi  hypostasim  for¬ 
mante,  modo  quidquam  tincta  observatur. 

Fluxus  menstruus  in  chloroticis  variis  subjectus  est 
anomaliis;  hic  enim  vel  ante  tempus  pubertatis  comparet, 
vel  justo  serius  prorumpit;  qui  antea  normaliter  fluebat, 
statuto  tempore  non  redit ,  vel  praesens  subito  interrum- 

pitur ;  alias  vel  justo  largior  est,  vel  etiam  contrarium  ob¬ 
tinet;  nunc  quoad  qualitatem  multum  variat,  et  sanguinis 
loco  mucus  puriformis  profluit.  Etiamsi  sint  scriptores , 
qui  casus  observasse  adfirmant,  ubi  menses  in  cbloroticis 
regulariter  fluxerunt;  tamen  merito  dubitare  licet,  meta¬ 
morphosi  universaliter  turbata  essentiale  hoc  pubertatis 
phaenomenon  ad  normam  perstare.  Sed  credere  noli  cum 
amenorrhoea  emansionis,  chlorosim  semper  in  nexu  in¬ 
cedere. 

Adest  praeterea;  cephalaea,  vertigo,  caligo,  som¬ 
nolentia,  somnus  saepius  inquietus,  somniis  terefieis  in¬ 
terruptus  ;  aegrae  semper  fere  tristes  sunt  et  timidae,  de¬ 
siderium  et  aversio  vehemens  est,  pronitas  in  animi  ad- 
fectus  et  pathemata,  uti  sunt,  amor,  zelotypia  odium  etc. 
stimulus  sexualis  aut  deest  aut  adeo  immodicus  observa¬ 
tur,  ut  njmphomaniae  proxime  accedat.  Aegrae  omnem 
musculorum  motum  sollicite  fugiunt,  quod  vero  ex  pe¬ 
culiari  systematis  muscularis  flaccidilate  e  debilitate  deri¬ 
vandum  est,  quum  nonnunquam  nudiocrem  motum  ma¬ 
gna  sequatur  defatigatio ,  tremor  artuum ,  imo  tendinum 
subsultus.  Peculiare  tamen  est,  quod  voluntas  firma  mul¬ 
tum  valeat  in  superanda  hac  musculorum  inertia,  nam 
non  desunt  exempla  ubi  aegra  sat  firmos  et  diutius  con- 
tinuatos  musculorum  instituit  motus,  quin  molestiae  ullae 
inde  ortae  fuissent. 

Habitus  chloroticus  tenerior  est ,  musculi  laxi ,  mam¬ 
mae  et  genitalia,  reliquo  corpore  jam  explicato  nondum  evo¬ 
luta,  aut  vice  versa.  Praeterea  variae  adsunt  anomaliae 
in  organis  sexui  dicatis,  quae  in  figura  alterata ,  in  ma¬ 
gnitudine  vitiata,  in  situ  et  nexu  perverso  consistunt. 

\atui*a  morbi* 

Essentia  chlorosis  quaerenda  est  in  sanguincatione 
imperfecta  cum  cruoris  penuria  indeque  proficiscente  im¬ 
perfecta  et  retardata  totius  corporis  evolutione,  in  se  ipso 

necdum  sufficienter  et  ita  consolidati ,  ut  vires  notabiles 
et  materiam  organicam  partibus  sexualibus  efformandis 
earumque  functionibus  sustinendis  necessarias  impendere 
valeret*  Genitalium  autem  functionumque  eorum  evolutio 
vel  1)  respectu  totius  organismi  praemature  sollicitata 
est  ;  vel  2)  organismo  ad  gradum  convenientem  necdum 
perfecto,  aetate  consueta  adhuc  deest;  vel  3)  vix  manife¬ 
stata  per  potentias  nocentes  sistitur  intercipitur.  Ex  his  ge¬ 
nesis  chlorosis  primariae  et  secundariae  suam  nanciscitur 
explicationem.  Altera  morbi  primarii  vestigia  et  effectus 
non  raro  adhuc  adsociatos  secumfert. 

A  chlorosi  differunt  adfectiones  morbosae  in  quibus 
menstrua  vel  obstaculis  variis  in  vagina,  atresia,  hymene 
imperforato  etc.  retinentur,  vel  fluentia  refrigerio  ,  animi 
adfectionibus  validis  etc.  supprimuntur,  aut  multo  parciora 
redduntur*  Illa  enim  utut  cachexiam  habere  possint  se¬ 
quelam,  non  tamen  hac  ipsa  stipantur;  nec  singula,  qua¬ 
lia  cachexia  chloroticae  competunt,  nec  pura,  verum  (ut 
pote  chlorosis  secundariae)  morbi  primarii  phaenomenis 
mixta,  ostendunt.  His  in  casibus  diagnosis  non  semper  fa¬ 
cilis ,  imo,  ubi  graviditatis  recentis  suspicio  viget,  quan¬ 
doque  difficillima  est*  Quum  chlorosis  ineunte  pubertatis 
periodo  feminas  corripiat,  vulgaris  quondam  erat  medico¬ 
rum  opinio,  proximam  hujus  morbi  causam  in  impedito 
et  suppresso  mensium  fluxu  solummodo  consistere;  at  ex 
hucusque  dictis  facile  intelligitur ,  hanc  suppressionem 
mensium  jam  esse  morbum  a  sua  causa  productum ,  pro¬ 
inde  chlorosim  esse  coefectum  illius  suppressionis;  nam 
aliae  feminae  catamenia  habent  et  tamen  chlorosi  laborant, 
imo  puellae  8  —  9  annorum  infestantur,  neque  muliebri¬ 
bus  partum  enixis  ,  imo  nec  vetulis  parcit  ille  morbus. 

Decursus  morbi  et  exitus. 

Chlorosis  lente  decurrere  solet  et  absque  febri.  In¬ 
gravescenti  jam  associantur  mala  nervosa  acuta  vel  chro- 


\ 


i 


8 

nica,  uti:  febris  nervosa,  spasmi,  chorea  St.  Yiti,  epi¬ 
lepsia,  melancholia,  mania,  jam  impetigines  pertinaces, 
oedemata  pedum,  hydrops  et  vel  maxime  hydrothorax  et 
hydrocardia ;  favente  rerum  positione  scorbutus;  jam 
tussis  initio  sicca,  admodum  molesta,  postea  cum  sputis 
mucosis  largis ,  tandem  febris  lenta  depasceris  suis  cum 
satellitibus  et  tussis  transitu  in  phtisim  pulmonalem  pi¬ 
tuitosam  tandem  ulcerosam. 

Momenta  causalia  disponentia* 

Quod  dispositionem  ad  chlorosim  attinet,  haec  in 
proprietatibus  corporis  feminei  et  habitu ,  in  temperamento 
et  vivendi  ratione  radicatur*  Quoad  proprietates  corporis 
feminei,  praecipue  hic  reproductio,  cujus  quasi  fructum 
periodus  menstrua  constituit,  consideratione  digna  est ; 
haec  enim  in  feminis  pubertatis  tempore ,  in  organa  se¬ 
xui  dicata  convertitur,  quo  simul  haec  organa  ad  grave 
illud  officium,  ad  gestandas  scilicet  et  nutriendas  proles, 
praeparantur.  Ut  magna  illa  sanguinis  copia;  quae  hac 
ratione  in  evolvenda,  ac  ad  munus  suum  praeparanda  or¬ 
gana  sexualia  feminea  impenditur,  brevissime  restituatur , 
majori  utique  opus  reproductionis  energia.  Sed  quo  altior 
est  reproductionis  gradus,  eo  facilius  a  norma  aberrat, 
et  ex  hac  aberratione,  tempore  evolutionis  ,  magna  illa 
morborum  coacerva,  quae  feminas  circa  pubertatis  tem¬ 
pus  infestare  solet,  originem  petit*  Sub  ejusmodi  circum¬ 
stantiis  in  puellis  aut  reliquus  organismus,  aut  organa  se¬ 
xualia  perfectius  evolvuntur,  aut  alterutrum  in  evolutione 
retinetur,  vel  vero  utraque  aut  praemature,  aut  justo  se¬ 
rius  ad  maturitatem  perducuntur.  Ejusmodi  puellae  ad 
chlorosim  praecipue  dispositae  sunt.  Habitus  corporis  te¬ 
ner,  laxus  et  mollis,  phtisicus,  scrophulosus,  nervosus, 
rhachiticus  ad  chlorosim  disponit*  Praeterea  puellae  mor¬ 
bis  debilitatae,  male  nutritae,  statu  pituitoso  et  helmin¬ 
thiasi  laborantes,  hujusce  morbi  insidiis  vix  evadunt. 

Temperamentum  sanguinem  ,  phlegmaticum  et  me¬ 
lancholicum  quoque  disponunt  ad  chlorosim. 

Quoad  aetatem,  puellae  anno  13  —  20  chlorosi  labo¬ 
rant,  ast  et  hic  dantur  exceptiones,  cum  in  diversis  terrae 
regionibus,  cum  vario  climate,  vitae  genere  et  conditione, 
cultura  etc.  vario  tempore  pubertas  perficiatur.  Sic  in 
Zonis  frigidis  puellae  circa  15  —  17  in  Zonis  temperatis 
circa  13  — •  15 ,  in  Zonis  torridis  circa  8  - —  11  annum  pu¬ 
beres  observantur.  Judeae  in  climate  nostro  etiam  anno  12 
menstrua  experiuntur. 

Vitae  conditionem  respicientes ,  illas  prae  aliis  chlo¬ 
rosi  laborantes  observamus  puellas  ,  quae  nobili  de  ste- 
mate  natae,  delicatius  educatae,  in  luxuria  et  abundantia 
juveniles  vivunt  annos,  quae  crebro  in  pathemata  abri¬ 
piuntur  deprimentia,  quae  mentis  facultates  prae  cor¬ 
poris  praemature  excolunt ,  quae  vitam  agunt  sedentariam , 
uti  marehandes  des  modes,  textrices,  netrices,  lotrices  etc, 

Causae  oecasleuales.  , 

Causae ,  quae  in  organismo  ita  disposito  chlorosim 
producere  valent,  in  duas  dividi  possunt  classes ;  quarum 
prima  potentias  continet  nocentes,  quae  primarie  in  reli¬ 
quum  organismum  agentes  turbas,  quae  sub  chloroseos 
nomine  veniunt  post  se  trahunt;  altera  eas,  quae  in  sti¬ 
mulum  sexualem  directe  agunt. 

Ad  classem  primam  nummerantur  sequentia:  defec¬ 
tus  electricitatis  in  athmosphaera  et  delectus  lucis,  aer 
humido  frigidus,  aut  humido  calidus,  impurus,  vapori¬ 
bus,  effluviis,  diversis  miasmatibus  inquinatus,  quali  ae¬ 
ris  conditioni  minor  oxygenii  quantitas  miscetur,  ut  igitur 
hujus  elementi  vivificantis  defectu,  sanguificatio  justa 
corruat,  sanguisque  frigidus  lymphaticus  maneat;  ob 
enummeratas  hasce  aeris  conditiones  chlorosis  quibusdam 
in  locis  endemice  observatur ,  quin  praetereundum  sit , 

propriam  in  hisce  locis  vivendi  rationem  ad  generandum 
morbum  conferre ,  praeterae  defectus  ventorum,  tempus 
vernale  et  autumnale ,  aquae  stagnantes  aut  plane  defi¬ 
cientes ;  urbes  magnae,  altis  muris  cinctae,  balneorum 
calidorum  abusus;  habitatio  humida  sordida,  defectus 
motus  muscularis. 

Yictus  parcus  varia  ratione  depravatus ,  et  quidem 
e  regno  animali  carnes  pingues  et  tenaces,  in  resolutionem 
pronae,  abusus  carnium  animalium  juvenuim  morbis  ad- 
fectorum,  uti  abusus  carnis  vitulinae,  avium  domesticarum. 
Victus  denique  mere  vegetabilis ,  qui  tamen  exceptionem 
admittit,  etenim  plures  suntregiones,  ubi  rustici  praeter  so¬ 
lanum  tuberosum  et  panem ,  qui  et  saepissime  deiicit ,  plane 
nihil  ad  sumunt  et  tamen  sanitate  vix  interrupta  et  virium 
gaudent  rabore ,  et  inter  feminas  rara  occurrunt  chloroseos 
exempla.  Nocet  vero  panis  aut  nimis  diu,  aut  addita  po- 
tassa  fermentatus,  e  farina  corrupta  paratus,  cibi  farinacei 
magna  pinguedinis  quantitate  conditi,  dein  vegetabilia  in 
acidam  fermentationem  prona,  uti  pisa,  fabae  etc.  Medica¬ 
mentorum  deinde  abusus ,  quae  nimia  virium  conci¬ 
tatione  ,  humorum  nobilium  evacuatione,  laxitatem  et  debi¬ 
litatem  inducere  valent,  et  sic  organismum  in  causas 
morbificas  pronum  reddunt.  Mutatum  repente  vitae  genus 
puellae  rusticanae ,  ad  urbanam  mollem  et  sedentariam 
vitam  traductae,  chlorosi saepe  afficiuntur.  Somnus  nimis 
diu  protractus,  pervigilium,  tristitia,  curae,  amor  ardens, 
non  compensatus,  Zelotipia,  aliique  animi  adfectus  et 
pathemata,  quibus  major  ab  initio  sensilitas  et  manifesta 
fractae  energiae  indicia  adducuntur ,  serius  digestio  laesa  , 
tardius  corporis  incrementum,  chlorotica  tandem  adperent 
symptomata ;  spasticae  pectoris  affectiones  imo  sputa  acce¬ 
dunt  sanguinis ,  et  non  raro  depascens  febris  supervenit. 

Teneriores  mobilioresque  puellae  in  melancholiam  et 
maniam  nonnunquam  incidunt.  Morbi  praeterea  varii 
scrophulae,  rhachitis,  scorbutus,  hydrops,  impetigines, 

haemorrhagiae  uteri,  fluxus  haemorrhoidalis ,  sudor  ex¬ 
cedens,  blenorrhoea,  tiphus  ,  febris  intermittens ,  supura- 
tiones  protractae. 

Causae  quae  in  organa  genitalia  stimulumque  sexu¬ 
alem  directe  agunt  sequentes  sunt:  atresia  orificii  uteri 
et  vaginae,  ovariorum  et  uteri  evolutio  retenta,  aut 
justo  citius  ad  finem  producta;  praematura  et  copiosa 
menstrua;  contrectatio  genitalium  frequens,  onania,  coitus 
tentamina  a  lascivis  muliebribus  puellisque  arden¬ 
tius  exquisitus  chlorosim  inducunt  et  leucorrhoeam  co¬ 
mitem  habent  consortium  liberius  cum  maribus  oscula 
multa,  amplexus,  contrectatio  mammarum,  denudatio 
sui  ipsius,  aut  aliorum,  lectus  calidus,  mollis,  cubitus 
cum  sociis,  consuetudo  prava  canes,  feles  aut  alia  ani¬ 
malia  in  lectum  accipiendi,  ludi  et  spectacuta  lasciva, 
sermones  impuri  in  praesentia  adolescentium ,  lectio  libro¬ 
rum  cupiditates  invitantium ,  poenae  virgis  ad  posteriora 
exsequutae. 

Solertiori  etiam  instituto  examine  persaepe  nullam 
manifestam  causam ,  quae  huic  morbo  proxime  anteces¬ 
serit,  deteget  medicus;  oportet  itaque  aliam  subesse  cau¬ 
sam,  quae  sensus  fugit*  Si  tamen  consideramus,  chloro¬ 
sim  circa  pubertatis  annos  puellas  plerumque  infestare; 
et  in  hac  ipsa  aetate  corporis  in  longitudinem  incremen¬ 
tum  aut  praecotius  esse  ,  aut  etiam  tardari ,  sanguinisque 
menstrui  fluxum  instare,  haud  improbabilis  est  conjec¬ 
tura,  hunc  morbum  a  turbata  organisantis  naturae  actione, 
quatenus  muliebris  sinus  ab  illa  efformatur  et  ab  ipsa 
novi  sanguinei  stimuli  insolentia  penderei*  Scimus  utique  , 
hac  vitae  periodo  singularem  in  partibus  generationi  di¬ 
catis  naturae  impetum  observari ,  itaque  facile  poterit  ac¬ 
cidere,  ut  si  forte  a  nativitate,  vel  ob  externas  causas 
debilior  sitpuellaris  corporis  compages ,  veriae  nuncin  hoc 
organorum  systemate  turbae  emineant,  quae  adchloroti- 
cum  morbum  ducunt;  hac  in  chlorosi ,  quam  celeberr* 

S  i  b  o  1  d  adnatam  appellat  menstruorum  simul  anomaliae 
observantur ;  chlorosis  enim  aut  fluxui  menstruo  praecedit 
et  disparet,  quamprimum  hic  ad  normam  recesserit ,  aut 
fluxus  menstruus  absque  ulla  molestia  adparet,  quan¬ 
titate  increscit,  discolor  dein  evadit,  jungitur  cum  magna 
virium  delassatione  et  tandem  cum  chlorosi  ipsa,  quae 
hoc  casu  neglecta  facile  in  hydropem  transit  et  morte 
terminatur,  aut  tandem  fluxus  menstruus  normaliter 
adparet,  mox  vero  disparet,  aut  saltem  justo  parcior  red¬ 
ditur,  quo  in  casu  praegressis  congestionibus  ad  caput, 
pectus  epistaxi,  haemopthisi  chlorosis  evolvitur. 

Prognosis. 

Chlorosis  levior  est  plerumque  morbus,  praecipue  si 
illi  ab  innitio  justo  regimine  diaetetico  et  medela  occur¬ 
ritur ;  tunc  pica  malacia  disparent,  digestio  corrigitur, 
borigmi  et  ructus  acidi  cessant,  mucus  per  alvum  et 
vomitum  excernitur,  serosae  collectiones  per  urinas  et 
sudorem  evacuantur,  palpitatio  cordis  rarior,  circulatio 
normalis  fit,  fluor  albus  minuitur  ad  periodum  restrin¬ 
gitur,  musculorum  laxitas  et  debilitas  cum  malo  cutis 
habitu  sensim  disparent,8  tamen  hic  morbus  infaustum 
imo  et  lethalem  exitum  habere  solet.  Neglecto  enim 
morbo  aut  perversa  ad  hibita  medela ,  inductaque  summa 
laxitate  solidorum,  serosa  ad  diversa  corporis  cava  ruit 
colluvies ,  imo  inter  cutem  colligitur.  Respiratio  sepe  in¬ 
signitur  laeditur ,  aegrotae  difficulter  spirant ,  sanguinem 
sputant,  pulmones  pus  coquunt,  sequitur  febricula,  ma¬ 
cies,  tandem  inopinate  mors.  Abdominis  quoque  multi¬ 
fariae  accedunt  turbae  ,  haemorrhois  ,  glandularum 
meseraicarum  obstructiones.  In  aliis  abit  chlorosis  in 
atrophiam,  tum  ob  induratas  glandulas  meseraicas,  tum 
ob  defectum  succi  nutricii ;  nil  enim  adpetunt ,  aut  talia , 
quae  digerere  non  possunt,  hinc  digestio  laeditur  et  aegrae 

emaciantur»  Frequentius  quoque  juncta  spasmorum  vari¬ 
arum  partium  symptomata  morbum  reddunt  deteriorem» 
Partes  genitales  graviter  afficiuntur,  et  fluor  muci  copio¬ 
sus  foetidissimus ,  ad  omnia  remedia  rebellis  ex  pudendis 
stillat :  indeque  pedisequa  sterilitas»  In  illis  in  quibus 
nervi  peculiariter  adfecti  sunt  remanent  symptomata  ner¬ 
vosa  ,  variaeque  neuroses :  vertigo,  palpitatio  cordis, 
spasmi;  convulsiones,  hysterismus  ,  chorea  St.  Yiti,  imo 
et  epilepsia ;  aut  ipsa  mens  turbatur  inde  melancholia 
mania,  furor  uterinus,  chlorosim  non  raro  sequuntur. 
Oportet  itaque  morbi  formas  perspicere  et  causas  inda¬ 
gare,  ut  de  morbi  gravitate  periculoque  moneamur*  Si 
enim  simplicior  est  symptomatum  chloroticorum  concursus, 
eaque  sors  causarum ,  ut  haec  facile  possint  a  medico 
expugnari,  nullaque  vitia  organica  adsint,  secunda  vale¬ 
tudinis  spes  est;  in  contrariis  casibus  infausta  etiam  est 
prognosis.  Deterius  autem  malum  est,  si  non  a  manifesta 
causa,  sed  potius  a  turbata  sexualium  organorum  evolu¬ 
tione,  in  quod  vitium  vix  ullum  est  medici  imperium, 
chlorosis  originem  traxit ;  si  malum  inveteratum  est ,  cum 
aliis  morbis,  cum  scorbuto ,  scrophulis ,  impetiginibus 
pertinacibus,  profluviis  mucosis,  aut  haemorrhagia  conjunc¬ 
tum  ,  si  stricturae  vel  extensiones  vasorum  minorum  vel 
aneurismata  majorum ipsiusque  cordis;  si  uteri  et  ovario¬ 
rum  scirrhus;  si  hydrops,  corporis  macies,  febris  hectica, 
aut  pulmonum  pthisis  adest.  Nonnunquam  a  chlorosi  per 
omnem  fere  vitam  arthritidis  symptomata  aegrotas  obscu¬ 
rius  vexant,  serius  eandem  anthralgia  evolvitur.  \ 

§eeti®  cadaveris* 

Post  mortem  ,  anatomica  sectione  cadaveris  instituta 
invenitur  in  cavitate  thoracis  magna  copia  seri,  limphae, 
aut  pulmones  suppuratione  destructi;  in  illis,  quae  fre¬ 
quentem  cordis  palpitationem  passae  sunt ,  cor  grande  , 
ac  sanguine  coagulato  turgidum,  valvulae  deformes,  fere 

ossificatae.  Abdominis  in  cavitate  viscera,  praecipue  he¬ 
par,  pallida,  glandulae  meseraice  induratae,  ventriculus 
vacuus  contractus;  vagina  valde  angusta  ,  uterusque  par¬ 
vus,  quandoque  pars  vaginae  et  prominentis  in  eandem 
colli  uteri  cartilaginosa,*  ovarium  totum  aut  pro  parte 
enormi  magnitudine ,  plerumque  vero  ambo  exigua  et 
quasi  corrugata* 

Therapia. 

Ad  morbi  sanationem  non  uno  auxiliorum  genere 
pervenimus;  universim  haec  solummodo  moneri  possunt, 
ut  ante  omnia  potentiae  nocentes,  quae  morbum  produ¬ 
xerunt  et  adhuc  sustinent,  amoveantur,  ideoque  pecu¬ 
liaris  habeatur  respectus  circa  regimen  et  diaetam;  ut 
morbus  secundum  characterem  prouti  erethismo  aut  tor¬ 
pori  jungitur,  tractetur;  ut  praeterea  ad  digestionem,  in 
hoc  morbo  peculiariter  laesam,  ad  menstrua  si  fluunt,  ne 
supprimantur,  ad  symptomata  urgentia  et  complicationes, 
quam  maxime  respectum  habeat  medicus  ;  tandem  vero 
convalescentiam  rite  promoveat. 

In  therapia  instituenda  prae  aliis  intendere  debemus, 
ut  potentiae  nocentes ,  quae  morbum  produxerunt ,  et 
adhuc  sustinent  amoveantur,  ideoque  peculiaris  est  ha¬ 
bendus  respectus  circa  regimen  et  diaetam. 

Seligat  aegra  habitaculum  amplum  lucidum,  saepius 
per  diem  ventilatum,  instituat  motum  in  aere  libero,  sed 
nequaquam  ad  defatigationem  usque,  potius  dum  se  mi¬ 
nime  delassatam  sentit,  consideat  et  maneat  quieta;  hoc 
neglecto  morbus  utique  exasperatur.  Habitatio  ruri ,  ur¬ 
banae  praeferrenda  est,  nam  no  n desunt  casus  ,  ubi  chlo- 
rosis  omni  therapiae  pertinaciter  resistens,  instituto  iti¬ 
nere  et  babitatione  mutata,  sanata  ficerit.  Aestimenta 
seligat  aegra ,  quae  neque  exaestuant,  neque  refrigerant. 
Praeterea  saltus  non  nimis  diu  protractus,  navigatio  in 
flumine  optime  chloroticis  conveniunt.  Animus  aegrae 

sit  hilaris,  quod  per  societates  selectas,  per  musicam,  per 
saltum,  per  narrationem  historiarum ,  assequi  hinc  inde 
licet. 

Ubi  stimulus  exualis  justo  citius  excitatus  est,  omnia 
sollicite  vitanda  sunt,  quae  illum  augent,  hinc  aegra  vi¬ 
tet  sermones  ludos,  et  spectacula  lasciva,  et  seligat  occu¬ 
pationes  mentis,  quibus  animus  ab  omnibus  ludibriis  re¬ 
movetur,  uti  est  lectio  Geographiae,  historiae  gentium, 
Botanicae  et  Zoologiae.  Quodsi  stimulus  sexualis  nimius 
et  vix  compescendus  est,  et  organismus  debita  evolutione 
et  robore  gaudet,  matrimonium  jam  Hippocrati  et  nuper 
R  i  c  h  t  e  r  et  practicis  pluribus  aliis  optimum  renudium  vi¬ 
detur.  Coitus  praematurus  et  frequens  vitandus.  Quodsi 
onania  chiorosis  causam  constituit,  omnis  medici  attentio, 
in  pravam  hancce  consuetudinem  convertenda  est,  quia 
haec  continuata  omnem  chloroseos  therapiam  irritandi 
reddit. 

Diaetam  seligat  aegra  digestu  facilem  e  regno  animali 
et  vegetabile  mixtam ,  quodsi  atonia  adest,  cibi  digestu 
faciles  aromatibus  conditi  optime  conducunt.  Si  circula¬ 
tio  est  paccata ,  si  congestiones  ad  caput  desunt  et  obnu¬ 
bilationes ,  et  si  stimulus  sexualis  non  excedit,  modicus 
cerevisiae  usus  aegrae  concedatur ,  in  quo  omnes  consen¬ 
tiunt  practici;  sed  et  modicus  vini  usus  illis  conducit  ae¬ 
gris,  quae  chlorosi  torpida  laborant.  In  chlorosi  erethis- 
tica  optimus  erit  potus ,  aqua  cum  succo  citri  remixta , 
emulsio  amygdalina  et  elixirium  acidum  Halleri  cum  sy- 
rupo  amoeno,  subinteliigitur  si  nulla  adest  complicatio 
usum  enumeratorum  interdicens.  Praecipue  caveant  chlo- 
roticae  a  potulentis  calidis  theae  coffeo  ,*  quia  vero  prae¬ 
sertim  puellae  urbanae  his  potibus  adeo  adsuetae  sunt,  con¬ 
sultum  erit,  coffeam  cum  lacte  et  pane  non  butyrato mo¬ 
dica  quantitate  concedere.  In  chlorosi  atonica  chaud  eau, 
in  erethistica  serum  lactis,  optimum  praebent  gentaculum. 
Haec  non  raro  sufficiunt  in  mitioribus  morbi  gradibus  ■; 

si  vero  malum  neglectum  diutius  duravit ,  morbus  directe 
adgrediendus  est* 

Si  magna  adest  sensibilitas  et  irritabilitas  ,  si  obser¬ 
vatur  pulsus  acceleratus,  plenus,  si  aegra  simul  rnolest 
tatur  congestionibus ,  epistaxi ,  palpitatione  cordis  vehe¬ 
menti  ,  menstrua ,  si  adsunt  larga  ,  aegram  exhauri¬ 
entia ,  indicatio  oritur  turbas  hasce  compescendi ;  quem 
in  finem  elixiriurn  acidum  Halieri ,  Mynsichtii,  acida  mi¬ 
neralia  cum  saccharo  aut  syrupo  grato  propinanda  erunt* 
Simul  amaricantia  exhibeantur,  quo  digestio,  consuetim 
turbata,  corrigitur,  chylificatio  et  sanguificatio  adjuvatur. 
Quadrant  hinc :  Centaur.  minus,  Trifol.  fibr.,  Gent.  rubr» 
Colombo,  Quassia  Simaruba  etc.  His  remediis  chlorosis 
erethistica  saepissimae  cedit. 

Si  vero  chlorosim  tractandam  habemus  in  individuis 
languidis,  leucophlegmaticis ,  tunc  adhibenda  erunt  ro¬ 
borantia  amara,  stimulantia,  cbina  et  martialia.  Quia 
vero  digestionis  organorum  et  hic  respectus  habendus  est, 
e  roborantium  ordine  ea  praemittenda  erunt,  quae  faci¬ 
lius  digestionis  viribus  cedunt,  et  banc  simul  pro  china 
et  mariialibus  praeparant,  Hinc  ab  amaris  ad  amaro  aro¬ 
matica  transeundum  erit. ,  uti :  Absinth.  Abrot  ,  Millefol, 
Tanacet.  Mentham  piper,,  crisp.  Fol.  et  Flor,  cortic.  Au¬ 
rarii.  Chamomill.  Foenicul.  etc.  Serius  in  usum  trahenda 
est  Valeriana  silv.  Angelica,  Serpart.  Acorus  etc.  Deinde 
si  ex  bis  nulla  gravamina  observantur  cbina  exhibeatur, 
ubi  ilerum  a  mittissimis  praeparatis  sensim  ad  chinam  in 
substantia  transeundum  est.  Similibus  sub  circumstan¬ 
tiis  etiam  ferrum  adhibere  licet» 

Summum  enim  in  sananda  cblorosi  encomium  mar¬ 
tialia  remedia  tulere  ,  ut  igitur  de  his  remediis  breviter 
agere  opere  praetium  sit;  nam  et  vulgatissimus  est  ho¬ 
rum  remediorum  usus ,  et  multae  occurunt  cautelae ,  a 

medico  in  praescribendis  martialibus  observandae.  Fer¬ 
rum  et  liquor  illi  infusus  primo  a  Tralliano  interne  ex- 

hibitum  fuisse  legitur.  Neglectum  remedium  postea  non 
solum  ad  grana  aliquot,  sed  ad  scrupulum,  imo  ad  drach¬ 
mam  porri gebatur  narrante  Sennerto.  Tandem  Syden- 
hamus  ferrum  ad  grana  octo  et  scrupulum  dimidium 
dedit. 

Ferrum  in  primis  viis  justa  dosi  effectum  exerit  ro¬ 
borantem  ,  secretiones,  quae  ex  laxitate  et  debilitate  edun¬ 
tur  fluidiores,  reddit  consistentiores ,  cliimificationem  et 
ohylificationem  adjuvat ,  cbylusque  altius  elaboratus  vasis 
sorbentibus  praebetur,  haec  ipsa  roborantur  et  ad  opus 
suum  impelluntur,  imo  et  obstructiones  ex  atonia  prae¬ 
sentes  discutit,  pejores  vero  illas  reddit,  quae  rigiditati 
fibrarum  sanguinique  inflammatorio,  concretis  que  variis  ac 
pseudomorphosibus  non  amplius  solvendis  debentur.  Ma¬ 
jori  dosi,  aut  ventriculo  debili  ingestum  magnas  excitat 
turbas.  —  In  sanguinem  susceptum  huncce  altius  {vivificat 
anteriosamque  excolit  indolem,  calorem  turgoremque  ani¬ 
malem  auget,  secretionesque  ex  tenuitate  humorum  ni¬ 
mias  sistit.  Nocet  vero,  licet  indicatem  sit  per  morbum, 
biliosis ,  nidorosa  cruditate ,  alvi  obstipatione  laboran¬ 
tibus  ;  ventriculo  sensiliore  praeditis ;  ulceratis,  cancrosis, 
victu  alcalescenti  utentibus.  Prodest  itidem  si  in  acido 
primarum  viarum  propinatur  solum  per  se,  aut  extra  hoc 
cum  acido ,  aut  succo  quocunque  vegetabile  junctum  ex¬ 
hibeatur,  faeces  nigrae  soluti  ferri  indicium  sunt. 

Ut  autem  ex  ferri  adhibitione  optati  prodeant  effectus, 
illius  usus  sequentibus  est  submittendus  regulis  i)  organa 
digestionis  et  assimilationis  ad  suscipiendum  subigendum- 
que  ferrum  praeparentur;  2)  quae  huic  subactioni  facilius 
cedunt  ferri  praeparata  ab  initio  praeferantur,  eaque  non¬ 
nisi  dosi  admodum  moderata  exhibeantur,  et  in  utrum¬ 
que  respectum  paulatim  procedatur;  inter  ferri  prae¬ 
parata  vero  respectu  virium  ea  est  differentia,  ut  quo  pro¬ 
prius  indoli  accedunt  metallicae,  eo  magis  etiam  omnem 
ferri  effectum  exerant,  et  oxydula  stimulo  mitiori  agant 

et  digestionem  facilius  subeant,  quam  ipsum  metallum 
et  ejus  oxyda.  Sales  ad  quos  acida  e  plantis  repetita  con¬ 
currunt  effectu  leniore  praestant  illis ,  qui  cum  acido  mi¬ 
nerali  fiunt;  3)  organorum  digerentium  et  assimiiantium 
in  ferrum  renisus  ,  additis  huic  aromaticis  et  amaris  solli¬ 
citetur  4)  nutrimenta  principio  nutriente  sat  multum  im¬ 
praegnata,  et  digestu  facilia,  moderatum  corporis  exer¬ 
citium  in  aere  libero,  sicco  puro,  modice  calido,  men¬ 
tisque  alacritatem  in  auxilium  vocemus* 

Alvi  obstructio  contraindicationem  non  semper  sistit, 
imo  haec  usu  martialium  non  raro  removetur,  praecipue 
si  cum  cremone  tartr*  cum  sulphure  propinatur.  Caven¬ 
dum  tamen  ne  fluxus  alvi  justo  largior  sustentetur ,  quia 
organa  digestionis  et  vires  aegrae  debilitantur.  Sub  car- 
dialgia  ,  tinctura  martis  pomata  cum  tinctura  Castor,  the- 
baica  etc*  et  amaricante  aliquo  conjuncta  optime  conve¬ 
niunt,  Subjectis  cachecticis,  laxis  ferrum  in  nexu  cum 
china  exoptatum  praestat  effectum,  praecipue  si  tinctura 
utriusque  vinosa  exhibetur.  Puellis  debilibus,  ut  celeber. 
Richter  suadet  aquae  martiales  propinandae  sunt,  aqua 
nempe  Driburgensis  et  Pyrmontana.  Excrementa  ni¬ 
gra  et  ructus  ova  putrida  redolentes ,  effectum  op¬ 
tatum  a  ferratis  obtentum  fuisse  indicant.  Sub  men¬ 
struorum  fluxu  et  ferrum  et  quodvis  aliud  roborans  sepo¬ 
nendum,  Sub  usu  martialium  et  diaeta  et  regimen  con¬ 
veniens  instituendum  est;  et  adduci  hic  merentur ,  quae 
magnus  H  o  ffm  a  n  circa  martialium  usum  suadet.  »  Quoad 
modum  utendi  martialibus  scire  licet:  1)  Eorum  efficacia 
per  sufficientem  corporis  motum  et  exercitationem  debet 
promoveri;  2)  cura  ad  dies  decem,  quindecim  ita  conti¬ 
nuari  ,  ut  tertio  vel  quarto  die  lene  purgans  remedium, 
ut  sunt  passulae  rhebarbarianae  interponetur;  3)  quod 
sufficiens  et  dduens  potus  cum  exacto  vitae  victusque  re¬ 
gimine  simul  in  usum  vocetur. «  —  Non  raro  variae  ad¬ 
sunt  turbae,  quae  adplicationem  remediorum,  in  chloro- 

sim  ipsam  dirigendorum  impediunt.  Sic  magna  nonnun- 
quam  materiae  mucosae  copia  in  tractu  intestinali  haeret, 
quae  succi  gastrici,  parcreatici  et  bilis  qualitatem  morbose 
se  mutat;  adsunt  hinc  inde  obstructiones  glandularum 
meseraicarum,  In  hoc  casu  celebr,  Richter  interatam 
emetici  adplicationem  proponit*  Per  emeticum  enim  non 
solum  magna  muci  tenacis  copia  evacuatur,  sed  salutaris 
illius  effectus,  etiam  per  secretionem  et  resorptionem  trac¬ 
tus  intestinalis  emelioratam,  sese  manifestat,  quod  indu¬ 
citur  per  stimulum  ,  qui  sistemati  ganglioso  et  vasis  re¬ 
sorbentibus  additur.  Si  aegra  difficilius  vomit,  hoc  ne¬ 
quaquam  abhorreat,  ut  celb.  Richter  monet,  quia 
hoc  semper  obtinere  solet,  praesente  magna  copia  muci 
tenacis,  qua  ex  causa  tartr,  emetic.  praecipuam  hic  mere¬ 
tur  laudem.  Hoc  si  adest  turgescentia  sursum.  Si  con¬ 
trarium  obtinet,  purgans  mitius  propinandum  est.  Tali 
in  casu  Rheum,  Senna,  Calomel  etc,  indicata  sunt.  Etiam 
sales  neutri  mitiores  ,  arcanum  duplic.  sal  amar,  sal  Glaub* 
Seignetti  etc.  locum  habent.  Evacuatis  sordibus,  amara 
leniora  propinanda  cum  sale  amoniaco ,  et  sensim  cum 
flor  salis  amon,  martial.  continuanda  sunt. 

Quodsi  longius  duravit  malum,  obstructiones  ,  imo 
indurationes  non  raro  observantur  in  cavo  abdominis,  quo 
in  casu  calomel,  sapo,  Gumrn,  amoniacum ,  extractum 
chelidonii  etc.  medici  votis  respondent.  Si  adest  acidum 
primarum  viarum  una  cum  sordibus  gastricis ,  sales  mi¬ 
tiores  ,  fel  tauri  inspiss.  assa  foetida  ,  et  qua  absorbens 
magnesia  carbon.  cum  elaeosacch,  foenic.  aut  pulvere  se- 
min.  foenic,  anisi. 

Pynosis  cura  ructibus  ranucidis,  spirituosis  amovetur ; 
ructus  putridi ,  elixiris  acido  Halleri,  Mynsichtii  ad  guttas 
10—30  consopiuntur. 

Pica  in  chloroticis  aut  ab  acido  primarum  viarum 
aut  a  muco  accummulato ,  aut  ab  acri  aliquo  in  ventriculo 
sustinetur.  Pica  ab  acido  et  muco  exorta  silebit, 

remotis',  quem  in  finem  medicamenta  adhibenda,  quae 
superius  in  hoc  casu  indicata,  enumeravimus.  Acre  invol¬ 
vendum  est,  quare  pacantia  oleosa  mucilagtnosa  in  usum 
trahenda  sunt.  Si  his  adhibitis  malum  non  removetur, 
organis  digestionis  evacuatis,  ceib.  R  i  c  h  t  er  Ipecacuanham 
refracta  dosi  adhibere  solet. 

Praecipua  attentione  dignus  est  fluxus  menstruus  in 
chloroticis.  Veteres  medici  pellentibus  et  emenagogis  men¬ 
strua  revocare  connabantur,  aut  illis  non  adparentibus, 
sanguinis  evacuationem  instituebant,  imo  erant  plures, 
qui  modo  violenti  ad  (inem  propositum  pervenire  non 
abhorrebant. 

Si  vero  perpendimus  in  plurimis  chloroseos  casibus, 
functiones  organicas  ,  chylificationern  praecipue  et  sangui- 
ficationem ,  vitiatas  esse,  facile  intelligitur  in  tali  casu  nec 
pro  nutritione  universi  organismi  sufficientem  materiae 
organicae  quantitatem  produci ,  et  eo  minus  fluxum  men¬ 
struum  adparere  posse.  Sub  hac  rerum  positione  certe 
redibit  fmsi  vitia  organica  partium  genitalium  adfuerint) 
functionibus  illis  ad  normam  reductis  ,  quare  recentiores 
medici  methodum  roborantem  unice  laudant ,  et  compro¬ 
batur  salutaris  illius  effectus  quotidiana  experientia. 

In  casu  contrario  restitutio  fluxus  menstrui,  praeci¬ 
pue  sub  initio  morbi  et  sub  reconvalescentia  optata  erit, 
sed  et  hic  remedia  mitiora  adhibenda  sunt,  uti  pediluvia, 
senicupia,  vapores  calidi  ad  genitalia,  frictiones  extre¬ 
mitatum  inferiorum,  regionis  hypogastricae;  praesentibus 
congestionibus  ad  diversas  organismi  partes ,  hirudines 
ad  perineum  et  purgantia  leviora. 

Inter  remedia  externa  in  chlorosi  adhibenda  praeci¬ 
puum  occupant  locum ,  balnea  tepida  aquarum  fluentium  ; 
his  praeferrenda  sunt  balnea  aquarum  mineralium  ferrum 
et  acidum  carbon.  continentium ,  uti :  aquae  Pyrrnon- 
tanae  Driburgenses ,  Egeranae,  thermarum  Carolinarum 
etc.  Quadrant  praeterea  frictiones  in  balneo  cum  manu 


21 


aut  panno  laneo  institutae;  linimenta  aromatica,  volatilia 
in  regionem  hypogastricam ,  praecipue  si  spastiscae  adsunt 
affectiones.  Pertinent  huc  clysmata,  quae  pro  varia  medici 
attentione  varia  sunt.  In  statu  subparalitico  et  spastico 
assa  foetida  optimum  praestat  effectum. 

Sub  reconvalescentia  in  regimine,  diaeta  therapiaque 
hucusque  exposita,  tam  diu  continuandum  erit,  donec 
digestio  penitus  restituta  fuerit ,  et  corpus  ad  numera  sua 
praestanda  sufficientibus  gaudet  viribus. 


i 


Theses  defendendae. 


i. 

Si  chloroseos  curam  martialibus  claudis ,  finis  coronat 
opus. 

II. 

Crescente  cultura  crescit  morborum  numerus, 

III. 

Fumigatio  herbae  nicotianae  modica  ac  prudens  non 
nocet. 

IV. 

In  morborum  tractamine  regimen  diaeteticimi  plus  valet, 
quam  remedia  pharmaceutica. 

V. 

Cunctari  medicus  nunquam  videatur. 

VL 

Synchondrotomia  sine  damno  ars  obstetricia  carere  potest. 

VII. 

Insitio  variolae  vaccinae  non  tantum  non  damnanda,  sed 
potiys  summum  generis  humani  beneficium  habenda. 

VIII. 

In  inflammatione  viscerum  abdominalium  hirudines  non 
cuti,  organo  inflammato  proximae,  sed  potius  ano 
applicandae. 

IX. 

Mors  vera  non  datur  in  rerum  natura. 

X. 

Non  existit  morbus  vere  intermittens. 

XI. 

Nullum  existtt  diagnosticum  amauroseos  signum. 

XII. 

Vena  major  dissecta  ligaturam  utriusque  finis  expostulat, 

XIII. 

Compressio  vasorum  plana  in  aneurismatibus  constric¬ 
tioni  praeferenda. 

XIV. 

Euexia  fallax  sanitatis  indicium, 

XV. 

Sicuti  diarrhoea  purgantibus,  vomitus  emeticis,  sic  saepe 
debilitas  debilitantibus  tollitur. 

XVI. 

Medicus  rationalis  et  remedia  superstitiosa  non  omnimodo 
respuit, 

XVII. 

Theses  paradoxae  in  nostra  aeque  ac  in  quavis  alia  sci¬ 
entia  tantum  juvant,  quantum  nocent. 

